କୋଇଲା ବୋଝେଇ ଟ୍ରକ ଜବତ\nଚାନ୍ଦବାଲି,୨୭।୧୨(ଡି.ଏନ.ଏ.)-ଭଦ୍ରକ-ଚାନ୍ଦବାଲି ରାସ୍ତାର ମତୋ ପ୍ରାଥମିକ ସ୍ବାସ୍ଥ୍ୟକେନ୍ଦ୍ର ନିକଟରୁ ଏକ ଚୋରା କୋଇଲା ବୋଝେଇ ଟ୍ରକକୁ ପୋଲିସ୍ ମଙ୍ଗଳବାର ବିଳମ୍ବିତ ରାତିରେ ଜବତ କରିଛି। ଡ୍ରାଇଭର ଫେରାର ଅଛନ୍ତି। ଏନେଇ ଚାନ୍ଦବାଲି ଥାନାରେ ମାମଲା (ନଂ ୨୨୯/୧୭) ରୁଜୁ ହୋଇଛି।\nକୋଇଲା ବୋଝେଇ ଟ୍ରକ ଜବତ\t December 27th, 11:47 AM December 27th, 11:47 AM\nଚାନ୍ଦବାଲି,୨୭।୧୨(ଡି.ଏନ.ଏ.)-ଭଦ୍ରକ-ଚାନ୍ଦବାଲି ରାସ୍ତାର ମତୋ ପ୍ରାଥମିକ ସ୍ବାସ୍ଥ୍ୟକେନ୍ଦ୍ର ନିକଟରୁ ଏକ ଚୋରା କୋଇଲା ବୋଝେଇ ଟ୍ରକକୁ ପୋଲିସ୍ ମଙ୍ଗଳବାର ବିଳମ୍ବିତ ରାତିରେ ଜବତ କରିଛି। ଡ୍ରାଇଭର ଫେରାର ଅଛନ୍ତି। ଏନେଇ ଚାନ୍ଦବାଲି ଥାନାରେ ମାମଲା (ନଂ ୨୨୯/୧୭) ରୁଜୁ ହୋଇଛି। ଏହି ଟ୍ରକରେ ୩ଶହରୁ ଊର୍ଦ୍ଧ୍ୱ ବସ୍ତା କୋଇଲା ଥିବା ପୋଲିସ କହିଛି। ଏହାର ଆନୁମାନିକ ଓଜନ ୧୮ଟନରୁ ଅଧିକ ହେବ ବୋଲି ଜଣାପଡ଼ିଛିି। ଯାନ୍ତ୍ରିକ ତ୍ରୁଟି ପାଇଁ ଗାଡିଟି ଡାକ୍ତରଖାନା ନିକଟରେ ଅଟକି ଯିବାରୁ ସ୍ଥାନୀୟ ଲୋକେ ପୋଲିସକୁ ଖବର ଦେଇଥିଲେ। ପରେ ମତୋ ଫାଣ୍ଡି ପକ୍ଷରୁ ଗାଡିକୁ ଜବତ କରାଯାଇଛି। ଗାଡିଟି ଫାଣ୍ଡିକୁ ଆଣିବା ସମ୍ଭବ ନ ହେବାରୁ ସେଠାରେ ପୋଲିସ ଜଗି ରହିଛନ୍ତି। ଚୋରା କୋଇଲା ମତୋ ବଜାରରୁ କେନ୍ଦ୍ରାପଡା ଜିଲାର କେତେକ ଇଟା ଭାଟିକୁ ଚାଲାଣ ହେଉଥିବା ଜାଣିବାକୁ ମିଳିଛି। ସୂଚନାଯୋଗ୍ୟ, ମତୋ ବଜାର ଏବେ ଚୋରା କୋଇଲା ବ୍ୟବସାୟୀଙ୍କ ଆଡ୍ଡାସ୍ଥଳ ପାଲଟିଛି। ମତୋରୁ କୋଇଲା ଉଭୟ ଜଳ ଓ ସ୍ଥଳପଥରେ କେନ୍ଦ୍ରାପଡା ଏବଂ ଯାଜପୁର ଜିଲାର ଇଟାଭାଟି ମାଲିକଙ୍କ ନିକଟକୁ ଚାଲାଣ କରାଯାଉଛି। ମତୋରେ ଏକ ଫାଣ୍ଡି ଥିଲେ ମଧ୍ୟ ଚୋରା କୋଇଲା ଚାଲାଣକୁ ରୋକିବା ସମ୍ଭବ ହେଉନାହିଁ। ଧାନକଟା ଶେଷ ହେବାପରେ ଏବେ ଇଟାପୋଡା କାମ ଆରମ୍ଭ ହୋଇଛି। ମତୋ-ନନ୍ଦପୁର ପ୍ରଧାନମନ୍ତ୍ରୀ ଗ୍ରାମ ସଡକ ଏବେ ଚୋରା କୋଇଲା ଚାଲାଣର ପ୍ରମୁଖ ରାସ୍ତା ପାଲଟିଛି। ଏହି ରାସ୍ତା କଡରେ କେତେକ ସ୍ଥାନରେ ପ୍ରଚୁର ପରିମାଣର କୋଇଲା ଗଚ୍ଛିତ ହୋଇରହିଛି। ଏଠାରୁ ପିକଅପ୍ ଗାଡି ସହାୟତାରେ ସାଳନ୍ଦୀ ନଦୀର ଧାନଖଣିଆ ଘାଟ ଓ ସ୍ଥଳପଥରେ କେନ୍ଦ୍ରାପଡା ଜିଲାକୁ ଚାଲାଣ ହେଉଛି। ମତୋ ବଜାରର ରାସ୍ତା ସମ୍ପ୍ରସାରଣ କାମ ଚାଲୁ ଥିବାରୁ ମଙ୍ଗଳବାର ବିଳମ୍ବିତ ରାତିରେ ଏକ ବଡଟ୍ରକକୁ ଡାକ୍ତରଖାନା ସମ୍ମୁଖରେ ରାସ୍ତା କଡରେ ରଖି କୋଇଲା ବୋଝେଇ କରାଯାଇଥିଲା ବୋଲି ପୋଲିସ ପ୍ରାଥମିକ ତଦନ୍ତରୁ ଜାଣିବାକୁ ପାଇଛି। ଏନେଇ ଅଧିକ ତଦନ୍ତ ଚାଲୁ ରହିଛି।
